  Ижысь епархилэн пресс-службаез Майя Бывальцева Йӧвылэсултон азьын, 18-тӥ толшоре, Ижкарын тыметысь но ошмесъёсысь вуэз вӧсялозы. Со сярысь Ижысь епархилэн пресс-службаез ивортӥз. 11 час 30 минутысен протоиерей Роман Воскресенских Важнин ключ, Киров нимо ульчаысь но Иж тыметлэн ярдурысьтыз ошмесъёсысь вуэз вӧсялоз. 12 часын Иж тыметысь, спасательёслэн станцизы азьын, люкмесын вӧсьлык ужрад ортчоз. Со нуналэ ик ӝытазе вань мылкыд карисьёс понна йӧвылэсултон пыласьконъёс радъялозы. Тодэ вайытом, кылем арын 19-тӥ толшоре потон уе Удмуртиын 6 сюрс 500 пала адями пыласькиз.  Тегъёс: Удмуртия Ижкар черк  